Paul Garde
Polis Gardas (pranc. Paul Garde, 1926 m. gruodžio 18 d. Avinjonas, Prancūzija – 2021 m. liepos 27 d. Provanso Eksas, Prancūzija) – Provanso universiteto profesorius emeritas, žymus prancūzų slavistas, akademikas, prisidėjęs prie ištisos rusistų kartos rengimo. Jugoslavijos karų metu pasmerkė buvusioje Jugoslavijoje vykdytus etninius valymus ir 1994 m. nuo sąrašo „Europa prasideda Sarajeve“, vadovaujamo Bernaro Anri Levi ir Leono Švarcenbergo, nesėkmingai kandidatavo į Europos Parlamentą.